
Hvers vegna ég tek til máls. 

í byrjun febrúar-mánaðar var prentað rit í ísafoldar-prentsmiðju, 
sem nefndist: „Benedict Gröndal: Um Vesturheimsferðir 11 . Það var 
lagt strangt á við prentaraua (og jafnvel lagðr við burtrekstr úr 
prentsmiðjunni), að ekki kvisaðist um prentun ritsins að sinni. Það 
var svo heft inn þar í húsinu og sent ókeypis með póstunum kaup- 
endum ísafoldar utanbæjar eða i fjarlægð, en ekki látið sjást hér í 
bænum fyrri en í marz-mánuði. Pukrið er auðskilið: þegar menn út- 
breiða það sem auðhrakið er þegar, ef þvi yrði svarað, þá er eini við- 
lits-vegrinn í bráð, að reyna að fyrirbyggja i iengstu lög að svarað 
verði fyrr en síðar, því að þá geta ýmsir verið búnir að festa trú á 
því, svo að þeir vilja úr því engin svör heyra né lesa. — Það var 
þá hægt með þessu móti að breiða út lygi og óhróðr í nokkrar vikur 
ómótmælt, svo að þeir sem fyrir því urðu, gætu ekki borið hönd fyr- 
ir höfuð sér. 

í riti þessu segir meðal annars svo (á 4. og 5. bls.): „Meginhluti 
þessa fólks, sem nú fer frá íslandi til Ameríku 11 er „sá lakasti skríll, 
sem vér raunar megum verða fegnir að losast við“. „Það má fullyrða 
að enginn merkismaðr heíir farið héðan til Yestrheims — það skyldi 
þá vera Bggert -Gunnarsson eða Hans Eobb* — þeir fáw af inum svo 
Tcallaða mentað-a flokki, sem þangað hafa farið, hafa verið öróamenn 
og ekkert fengizt til að gera hír, svo einw gilti, hvar þeir fórw — 
allir þessir menn geta ekki skoðazt öðruvísi en sem uppgjafahrœður, 
sem hafa lagt árar í hát og yflrgefa þá sem herjast fyrir frelsi og 
fóstrjörð 11 . 


*) Eggert þekkja allir; en hvað hraparlega sem hann og hans ráðlag fór á 
endanum, þá var hann þó óneitanlega um eitt skeið merkr maðr fyrir 
dugnað sinn og góðvilja, og verðr ævinnlega tíu sinnum merkari en Bene- 
. dikt Gröndal. — Hans Eohh var að. ásýndar-friðleik og reglusemi mjög 
áþekkr Gröndal, auðvitað einfaldari maðr, en aftr ólikt sannorðari. 

Ég er einn þessara manna, sem fæ Jiessa lýsingu hjá Benedikt 
Gröndal. 

Ég hefi farið frá fslandi, „yfirgefið fóstrjörð" mína og farið til 
Ameríku; og hversu ómerkilegan sem Gröndal að öðru leyti telr mig 
(langt fyrir neðan Eggert og Robb), j)á getr hann ekki neitað því, að 
ég er einn af þessum „fáw af inurn mentaða flolM , sem þangað hafa 
farið“ ; um þá alla segir hann, að þeir hafi verið óróamenn og ekkert 
fengizt til að gera hér, uppgjafa-hræður, sem hafa lagt árar í bát og 
yflrgefið þá, sem berjast fyrir frélsi og fóstrjörð u . 

Um engan af þeim mönnum „af inum mentaða flokki“, sem héð- 
an hefir farið til Yestrheims, verðr það sagt, svo að nokkur flugu-fótr 
sé fyrir, að þeir hafi verið óróamenn, nema það skyldi vera ég, sem 
Gröndal á við. Allir hinir hafa verið mestu spaklætis-menn og aldrei 
orðaðir við óróa. Ég varð fyrir opinberri málsókn 1870 fyrir að hafa 
ráðið til uppreisnar (!) með íslendingabrag. Þótt ég væri sýknaðr með 
dómi af Jieirri kæru, þá er þetta víst Gröndal nóg til að kalla mig 
„óróamann“. Ég varð þá að flýja land og fór til Noregs, og á með- 
an sat Gröndal í Kaupmannahöfn, leigðr af stjórninni til að gefa út 
„Gefn“ og skamma út í henni alla landa sína, sem fylgdu fram sjálf- 
stjórnarrétti íslands. Ég vann að hinu sama í útlegðinni, sem ég 
hafði gert heima; reyndi eftir veiku megni (ég var þá tvítugr ung- 
lingr) að halda á lofti málstað fðstrjarðar ininnar og frelsisins; og 
sagði þá Gröndal nm mig í „Gefn“, að ég sæti í Björgvin og „lygi 
Norðmenn fulla“. Þegar hann hafði þjónað stjórninni, sem hann hafði 
selt sig þá, nógu lengi, veittihún honum, „hálfmentuðum Æru-Tobba*“ 
og for-drukknum hringlanda-garmi. kennara-embætti hér við skólann, 
sem hann þjónaði með skömm í 8 ár og drakk sig svo frá**. Aftr 
fór ég úr landi til Ameríku 1873, af því mér var ekki við vært fyrir 
málsóknum landshöfðingja. Fyrir þetta má nú auðvitað, og er hand- 
hægt fyrir gamalt sölu-kvikfé stjórnarinnar, að kalla mig „óróasegg“; 
en þess er þó að gæta, að öll þjóðin var þá tómir óróaseggir í sínum 
hjörtum; því að þótt ég kvæði einn upp úr, þá sagði ég það eitt, er 
allir hugsuðu og vildu sagt láta. En ég skal ekki um það fást eða 
draga úr því, livað og að hve miklu leyti ég kann að hafa of gert; 


*) Eitthvað á þá leið kallaði Sveinn Skúlason Gr. mjög knyttilega í „Norðra“. 

**) Það dugar ekki að koma með það, að Gröndal kafl „sagt afsér“, en ekki 
verið „settr af“, því að kæra var komin yflr honum og amtmaðr húinn að 
leggja til, að hann yrði af settr, þegar Gröndal kom með lausnar-beiðn- 
ina (blindfullr); mér er það kunnugt, því að ég hefl bæði lesið skjölin 
þessu viðvíkjandi og vissi, hvernig það gekk til (ég var þá ritari á lands- 
höfðingjaskrifstofunni); var svo Gröndal af miskunnsemi lofað að „segja 
af sér“ að nafninu. 


1 * 

það er hér ekki höfuðatriðið; en það sem ég hef gert og verið kall- 

aðr „óróamaðr“ fyrir, það hefi ég fyrr og síðar gert fyrir þá eina 

sök , að mér heflr fundizt það þurfa að gerast; ég hefl gert það eigi 

að eins án gjalds eða minstu vonar um endrgjald fyrr eða síðar. heldr 

og með fullri meðvitund um, að almenningr á íslandi launaði mér í 
bezta lagi með fagrgala í orði og vanþökk á borði. Þetta vissi ég 
af reynslu, og hitt eigi síðr, að einmitt af því að ég gerði þennan „6- 
róa“ af mér, sem Gröndal kallar, þorði enginn maðr að veita mér at- 
vinnu eða eiga nein mök við mig, til að verða ekki illa þokkaðr „á 
hærri stöðum“ ; ég hefi ávalt verið fús á að vinna, hefi heldr ekki verið 
iðjulaus um dagana; Gröndal lýgr því, marglýgr því, að þvi er mig 
snertir, að ég hafi „ekkert fengizt til að gera“; en hitt var sannara, 
að ég hefi einatt „ekkert fengið að gera“ hér á landi, og því orðið 
að leita tvivegis af landi hurt. 

Og hver er sá sem nú bregðr mér brigzlum um, að ég hafi „lagt 
árar í bát“ og „yfirgefið þá sem börðust fyrir frelsi og fóstijörð“? 
Það er Benedict Gröndal. Hvað hafðist hann að, þegar ég „yfirgaf“ 
ísland? Yar hann heima á íslandi? Var hann að „berjast fyrir 
frelsi og fóstrjörð 11 ? — Nei! Hann var i Kaupmannahöfn, hafði þá 
alið mestan aldr sinn utanlands ? Br það hetra að ala aldr sinn í Dan- 
mörku, heldr en í Vesfirheimi? Er það heiðarlegt, að selja úr sér 
trúna þegar maðr nennir ekkert ærlegt vik að gera og vera svo í 
katólsku slagtogi með Djúnka suðr um lönd, en svívirðilegt að vinna 
fyrir sér í Ameríku þegar þess er ekki kostr á Islandi? Og hvort 
er „að leggja árar i bát“, að leita sér heiðarlegrar atvinnu í Ame- 
ríku, þá er hún fæst ekki á íslandi, eða hitt, að selja sig þá stjórninni 
til að skamma út alla landa sina, sem „berjast f'yrir frélsi og fóstr- 
jörð“, eins og Qröndal hafði gert einmitt á þeim tíma, er ég fór vestr? 

Þessi uppgjafa-hræða, þetta siðferðislega þrota-flak, dirfist að ganga 
fram á ný nú í elli sinni til að svívirða alla þá menn „af inum svo 
kallaða mentaða flokki“, sem farið hafa til Vestrheims. Þessi ólans- 
garmr, sem aldrei hefir sjáanlega haft neina sannfæring nema „til 
sölu“ hæstbjóðanda —, sem aldrei hefir annað verið en illa hálfmentaðr 
Æru-Tobbi, og ekkert vitað i neinni fræðigrein til hlítar*, aldrei sam- 


*) Almenningr, sem hefir enga náttúrufræðislega þekking, en hefir séð að 
Gröndal hefir geflð út „X)ýrafræði“, „Steinafræði“ og „Efnafræði“, kann 
að ætla þetta slegg'judóm eða hræði-orö; en það er ekki; þótt það þurfl 
ekki mikla þekking til að snapa saman og þýða úr útlendum bókum slík 
rit, þá beflr Gröndal ekki verið maðr til þess án stór-bneyksla. Ég skýt 
þvi undir dóm þeirra landa minna, sem bezt eru að sér i þessum fræði- 
greinum (og hafa þó sum axarsköftin verið löguð 1 handriti hjá Gr. áðr 
en prentað var). 

ið skammlaust eða hneykslislaust rit um sína daga í ðbundnum stíl, 
að „Heljarslððarorustu" frá skildri, en liggr nú upp á landssjðði með 
eftirlauna-premíu fyrir að drekka sig úr embætti, sem hann aldrei var 
hæfr til að hafa á hendi, og snýkir árlega þar að auki ærið fé úr 
landssjóði fyrir tðmt „húmbúg", og lifir þannig á því sem ég og aðrir 
ærlegir menn, sem nennum að vinna fyrir okkr, gjöídum í landssjóðinn. 

Enginn af þeim sem fyrir vestan haf eru, á kost á að hera hönd 
fyrir höfuð sér að sinni, og kannske aldrei, því að blöðin hér, sum hver, 
synja viðtöku því sem ekki passar í þeirra kram. Einnig það er mér 
hvöt til, sem einum af þeim sem vestr hafa farið, að svara fyrir fjar- 
læga landa mína. 

Það hefir verið undarleg miskunn, sem allir hafa sýnt Gröndal 
til þessa, að enginn hefir tekið hann og afklætt hann, sýnt fáfræði 
haps og samvizkuleysi í að herja fram blákalda lygi og bent á æfifer- 
ilinn. Það er ðskemtilegt verk, en það var þörf á, að það væri einu 
sinni gert, — og nú hefi ég gert það. 


Hvers vegna ég ávarpa ritstj. Björn Jónsson. 

Þegar maðr, sem hefir samið kenslubók í -landafræði og ekki blygð- 
azt sín við að hafa á hendi kennara-embætti í þeirri grein, segir, eins 
og Gröndal heflr sagt (í „Lestrarbók handa Alþýðu“), að „Rússar séu 
allir hund-heiðnir“, og þegar sami maðr segir aftr, að „ Bandarikin sé 
inn einasti mentaði partr af Ameríku — alt hitt sé verra en villu-lönd u 
(í .„Þjðððlfi 11 í haust), þá er von að „Lögherg" (nr. 3.) segi umþetta: 
„Það er óm'ógulegt annað, en hér sé logið af ásettu ráði“. 

Maðr, sem þannig skeytir að engu sannleikanum, en berframblá- 
köld ósannindi móti betri vitund, maðr, sem eins og Gröndal hefir alla 
sína æfi selt sig hverjum sem hafa vildi til hins og þessa, fyrst Djúnka, 
síðan íslendingum í Höfn, sem gáfu honum að éta og drekka, síðan 
dönsku stjórninni til að skamma út íslendinga, og nú síðast forskrif- 
að sig til „þess Vonda“ til að skamma út Vestrheim, Vestrfara og alt, 
sem fólksflutningum við kemr, sá maðr hefir bitið svo höfuð af allri 
skömm, að engum manni með viti ætti að detta í hug að festa trfin- 
að á einu hans orði; hann bítr ekkert, þótt sýnt sé fram á vitleysur 
hans og ðsannindi. Afklætt hann getr maðr, eins og nú hefi ég gert 
og gefið honum þá ráðningu, sem liggr í þeirri fyrirlitning allra, sem 
aðferð hans hlýtr að baka honum, þegar ofan af' henni er flett; en á- 
varpað hann með von um, að hann skeyti sannleika, skömm eða heiðri 
— það getr enginn; hann verðr í hezta lagi að skoðast sem ðtilreikn- 
anlegt fifl. 



Bn sá sem þekkir G-röndal og þekkir til, að það er ðráðsbull, ó- 
sannindi og „della“, sem liann skrifar — mentaðr maðr með sómatil- 
flnning og góðu mannorði, eins og ritstjóri „ísafoldar 11 — sem samt 
er svo gálaus eða skeyt-ingarlaus eða . . . ég veit ekki hvað . . . að 
útbreiða slíkan óþverra með þvi nmyrðalaust að útdeila því ókeypis 

eins og einhverju lífsins orði með blaði sínu- hann verðr maðr 

að ávarpa; Jiann ber, enda þótt ekki að lögum, þá samt siðferðislega, 
ábyrgðina á því, að útbreiða þetta, hvort heldr hann er verkfæri i 
hendi fíflsins og óreiðumannsins, eða fíflið og óreiðumaðrinn er verk- 
færi í hans höndum. 


Svar og ávarp 

til ritstjóra „ísafoldar“ Bjarnar Jónssonar. 

-^ArAúrAIVAlV 

Ég skal nú líta á nokkur atriði i riti því „um Vestr- 
heimsferðir", sem ritstjóri ísafoldar gefr ókeypis öllum 
kaupendum bláðs síns utan Eeykjavíkr. 

Á 1. bls. segir, að blöðin hér á landi séu heldrhvetj- 
andi en letjándi útflutninga fólks. Þetta er ósatt, eins og 
allir vita, sem blöð lesa. Blöðin láta útflutninga hlutlausa 
öll nema „ísafold“, sem sérstaklega síðan í fyrra vetr lætr 
sér mjög ant um að útbreiða alls konar markleysu og ó- 
sanninda þvætting, sem hún getr fingrum fest, um Vestr- 
heim. Að gizka á að þetta standi í nokkru sambandi við 
það, að sá sem mest flytr af fólki vestr, er eigandi að 
hálfu að annari prentsmiðjunni hér í Rvík (þeirri sem rit- 
stjóri ísafoldar á ekki), eða að hugsa að þetta komi af 
því, að útg. ísafoldar blæði í augum tekjur þessa „agents“, 
væri lítið góðmannlegri tilgáta, heldr en getsakir þær sem 
þetta Ísafoldar-evangelíum gerir hinum ritstjórunum — en 
þó engan veginn eins ósennileg, ef menn vildu ætla rit- 
stjórunum það öllum, að enginn þeirra liti á neitt nema 
eiginn hag — sem mér í fullri alvöru er fjarri að ætla 
neinurn þeirra. 

Bullinu um landnámsmenn fornu og Noregskonunga 
(á bls. 1. og 2.) sleppi ég. Það kemr eins og fjandin úr 
sauðarleggnum. 

En á 2. bls. tilfœrir höf. þessi orð Hannesar byskups 
Finnssonar: „Eins lands stœrsta lukka er, að hafa margt 
fólk, sem er sjálfu sjer og öðrum til gagns“. Þetta á 
að vera svo nýstárlegr sannleikr, að það er endr- 
prentað framan á kápunni á ritinu. Höf. ritsins virðist 
hafa lesið þetta eins og hann er vanr ab lesa, þ. e. ein- 
blínt á þetta, að það væri „eins lands stœrsta lukka, að 
hafa margt fólk“, en gleymt því sem var aðalskilyrði: 
„fólk, sem er sjál/u sér og öðrum til gagns. 

Yið skulum skoða þessa setningu betr, og í ýmsu 
sambandi, og sjá svo hvað liún sannar. 

Fyrst skulum við minnast þess, að neðarlega á 4. bls. 
segir sami höfundr: „Hvernig er meginhluti þessa fólks, 
sem nú fer frá íslandi til Ameríku? — Bláfátœkir aum- 
ingjar og sá lakasti skrill, sem vér raunar megum verða 
fegnir að losast við, eins og oft hefir verið viðrkent að 
slíkt fblk vœri landi voru einunqis til byrði“. Hvað á þá 
allr þessi belgingr, öll þessi „della“ um það tjón, sem land 
vort líði við vestrfarir? Meginhluti Yestrfara er eftir 
vitnisburði höfundarins ekki „fólk, sem er sjálfu sér og 
öðrum til gagns“. Úr því að þetta fólk — meginhluti 
allra Vestrfara frá íslandi - er landinu hér „einungis til 
byrði“, og úr því að „vér megum verða fegnir að losast 
við“ það, þá ætti höf. virkilega að fara fram á að veita 
þeim verðlaun úr landssjóði agentunum, sem hjálpa því 
vestr, miklu fremr en skamma þá fyrir „blóðpeninga 41 og 
því líkt. Það er nú annars hætt við, að höf. verði æði- 
einmana með lýsing sína á Yestrförum, og enginn vísari 
til en hann sjálfr að éta hana alla í sig aftr í annað sinn 1 . 


1) Hitt munu flestir geta orðið ásáttir um, að til sé ýmsir peir 
menn hér heima, sem ábati væri að senda vestr. — Að reikna 

Hvernig fer höf. annars að segja í öðru orðinu, að megin- 
hluti allra, sem vestr fara, sé skríll, sem sé landi voru 
einungis til byrði og vér megum verða jegnir að losast við, 
en telja það þó í hinu orðinu mesta tjón fyrir landið, að 
missa það?! — Jú, á 6. og 7. bls. finnr höí. út þann vís- 
dóm, að verðleggja alla vestrfara sem þrœla, og metr livern 
á 4000 kr. (auk fargjalds og þess sem þeir hafa með); 
það eru mennirnir sjálfir, þ. e. vinnukraftr þeirra, sem 
höf. metr 4000 krónur. Árleg 4°/ 0 renta af 4000 kr. er 
160 kr., og þessa uppliæð hefði hver og einn (börn og 
alt) átt að leggja til almennra þarfa árlega, til þess að 
mennirnir verði reiknaðir þetta, (og reyndar meira: árlegan 
hlut höf'uðstóls); og þetta eru mennirnir, sem höf. er ný- 
búinn að segja, að verið hafi íslandi eingöngu til byrðar!! 
Hefir nokkur heyrt slíka endileysu? 

E>ess má minnast í þessu sambandi, að ekki einu sinni 
það sem höf. segir um fargjaldið, er rétt; fyrst er það 
hwst 130, en ekki 150 kr., og þó að 2000 menn hefðu 
farið vestr í sumar, þá yrði það ekki 300 þúsund kr., 
heldr 260 þúsund kr., sem far þeirra hefði kostað; en nú 
er þess að gæta, að töluverðr hluti þessa mun hafa verið 
unglingar, er borguðu hálft fargjald, og nokkuð börn, sem 
fóru frítt. Ætli 60 þúsundirnar falli ekki aftan af með 
því móti? 

Og svo er það tilliœfulaust, að alt þetta jé liafi verið fé 
héðan af Islandi. Ekki svo all-lítið af því er fé sent 


íslandi tap að því, sem fari burtu í fargjald fyrir þetta fólk, 
sem hér á að eins að vera til byrði, nær engri átt; farið þang- 
að, sem ísl. tíðka að fara vestast, er 130 kr. alls, og er auð- 
sætt, að það er abati að missa 130 kr. einu sinni fyrir alt út 
úr landinu fyrir það að losna alveg við persónu, sem er hér 
til byrði landinn. Það væri enda tilvinnandi (og gróði) að 
borga 10 sinnum 130 kr. til að flytja héðan fordrukkinn lands- 
ómaga, sem leggja verðr 1400 kr. á ári af landssjóði. Bara 
þeir vestra sendu þá ekki slíkan peja heim aftr!! 

hingað heim frá íslendingum í Ameríku, sem þannig 

borga fyrir að létta á okkr þessari ómegð, sem höf. telr 
vera einungis til byrði landinu! 

Svona er alt hjá honum! 

„Eins lands stærsta lukka er að hafa margt fólk“ 
o. s. frv. 

Hvað þýðir „land“ í þessu sambandi? 

Eru það fjöll og dalir, grjót og grundir? Er það 
„land“ í sama skilningi, sem þá er sagt er: „Landið er 
fagurt og frítt“ eða: „landið er hrjóstrugt og hart“? Ef 
svo er, þá er setningin vitleysa; fjöllin og hálsarnir, holt- 
in og hamrarnir. mýrarnar og móarnir, hraunin og öræfin 
verða hvorki „lukkulegri“ né „ólukkulegri“ hvort heldr 
þau hafa margt fólk eða fátt. 

Dauða náttúran þekkir ekki lán eða ölán. 

Hvað þýðr þá „land 11 í þessu sambandi? Er það þjöð- 
in? Ef svo er, er þá þjóðin annað en sú lieild, sem 
myndast af öllum einstaHingunum í landinu? En setn- 
ingin er ekki rétt né sönn að heldr. Það er alls ékki 
„stærsta lukka“ fyrir alla einstaklinga eins lands, að land- 
ið hafi sem flest fólk, „sem sé sjálfu sér og öðrum til 
gagns“. Er yfir höfuð nokkur sá maðr til, sem er sjálf- 
bjarga og ekki ómagi annara, að hann sé ekki sjálfum sér 
og einhverjum öðrum til einhvers gagns? Að leggja þá 
þýðing í, að hann skuli vera öllum öðrum landsmönnum 
til gagns, er víst, of nvkið, því að þá yrði þeir teljandi, 
sem lieyrðu til því fólki, sem „stærsta lukka“ væri að 
hafa. Nei, það er ekki uóg, að maðrinn sé sér og öðrum 
til gagns, ef hann jafnframt er öðnmi til skaða. Þá verðr 
að vega hvort meira má. Það vita allir, að til er máltæki, 
sem segir: eins dauði er annars brauð\ Hvernig stendr 
á því? Ef ofskipað er fólki í einhverja atvinnugrein, 
verðr afleiðingin annaðhvort sú, að allir fá ryran afrakstr 
vinu sinnar, eða þá hitt (sem almennara er), að fleiri eða 
færri menn, sem kraftinn hafa mestan, fá góðan arð eða 

afrakstr, en hávaðinn eða allmargir fá ékki þann afrakstr, 
er þeir fái sæmilega við lifað. Nú er það auðsætt, að eigi 
að eins er það bótar-vegr, ef ofmergð er fólksins, að þeir 
vesölustu fari (ef þeir kynnu að komast) burtu; en hitt 
getr og verið hagr, að einhverjir af kraftmönnunum, sem þó 
hafa verið „sjálfum sér og öðrum til gagns“, sjái sér hag 
í að fara burt, því að með því rýmist um fyrir mörgum 
kraftminni, og verðr það þeim til gagns. 

Þannig er enginn vafi á, að margir hér á landi hafa 
haft gagn og góðan hag á því, að aðrir hafa farið til 
Vestrheims; jarðnœði hafa orðið auðfengnari og skepnur 
ódýrri. 

Það tjáir ekki að svara því hér, að ísland gæti fram- 
fleytt fleiru fólki, ef atvinnuvegir væri í góðu lagi og vel 
stundaðir. Það getr verið ofmergð fólks í landi, þótt land- 
ið gæti framfleytt öllu fólkinu, sem í því er, og meiru 
til, ef atvinnuvegir og auðmagn til framkvæmda vœri ann- 
að, en það er. 

Nú eru 8 til 9 þúsundir íslendinga í Vestrheimi. Dettr 
nokkrum manni með heilbrigðri skynsemi í hug að ætla, 
að ef aldrei hefði nokkur maðr farið frá íslandi til Vestr- 
heims, þá mundi hér vera 8—9000 manns fleira í landinu, 
en nú er? — Nei, einmitt fyrir fótksflutningana hefir liér 
orðið rúm fyrir fólk, sem ekki hefði getað orðið til eða ver- 
ið á lífi, ef ekki hefðu þokað fyrir því þeir er vestr 
fóru. — 

Magr hefir hér getað byrjað búskap og orðið sjálfstæðr 
maðr, sem ekki hefði getað það, ef ekki hefði aðrir farið 
vestr. — Hver á við aumari kjör að kaupi að búa, en 
vinnufólk átti hér áðr en Vestrfarir hófust? Hefir ekki 
kaupgjald hjúa hækkað að mun á Austrlandi og Norðr- 
landi í þeim héruðum, er flestir liafa farið úr? Og á það 
sér ekki stað sumstaðar nú, að á mörgu heimili vinni 3 
vinnumenn það sama verk, sem áðr unnu 4? Þetta er 
eðlileg afleiðing útflutninganna, að kaup hækkar, en af' því 

leiðir aftr, að meiri vinna er heimtuð af hjúinu, og er 
hvorttveggja in mesta framför, því að meira eitr í búi 
er naumast til, en óþarft hjúahald, þótt hjúin sé ódýr á 
kaupi, og þótt þau máske helzt of oft sé svikin um það 
sem þeim er lofað. 

Ekki eru það vinnuhjúin á íslandi, sem hafa tapað á 
því, þótt menn hafi fluzt vestr, og þau eru þó fjölmennasta 
stéttin í landinu. Ekki eru það heldr þeir sem f'engið 
hafa jarðnæði og gripi ódýrra fyrir burtför Vestrfara, ekki 
eru það þeir sem hafa tapað. 

Fjölmennasti flokkr þjöðarinnar hefir grætt, en ékki 
tapað, við Vestrfarirnar. 

Hafi nokkrir á því tapað, þá er það þó ekki meiri 
hluti einstaklinganna í landinu — ékki þjöðin í heild sinni. 

En livað þýðir þá „landið u í þessu sambandi, sem 
áðr er á vikið? 

Eitt er víst, að ef við látum „landið u þýða samasem 
„landssjóð u , þá færist setningin sönnu nær. 

„Landssjöðsins íl stœrsta lukka er að hafa sem flesta 
gjaldendr. Og það er „stœrsta lukka“ fyrir alla lands- 
ömaga eða landssjöðs-ómaga — en svo kalla ég ekki nýta 
embættismenn, sem vinna heiðarlega í sinni stöðu fyrir 
hæfileg laun; svo nefni ég ekki einu sinni eftirlaunamenn, 
sem eftirlaun hafa fengið eítir samvizkusamlega unnið æfi- 
starf, þegar elli eða ósjálfbökuð vanheilsa gerði þá óvinnu- 
fœra lengr, en ég nefni svo þá sem fyrir leti , ómensku 
eða óreglu sakir eru óhæfir orðnir til allra ærlegra vika, 
en fyrir óverðskuldaða meðaumkun fá greiddan forlags- 
eyri úr landssjóði í stað þess að lenda á hreppnum, ef 
eigi var hœgt með löglegri hirtingu að þrysta þeim til 
álmennilegrar vinnu. Meðal landsómaga tel ég meðal 
annars Benedikt Gröndal, höfund þessa ísafoldar-ritlings, 
sem þannig hefir eigingirninnar sterku hvöt til að amast 
við fólksflutningum til Vestrheims. 

Ef eitthvað fjaraði í landssjóðnum, þá er ekki ólík- 

legt, að menn fengju hvöt til að hugsa sig dálítið hetr um, 
hvernig fé hans er varið; þá kynni að verða fært niðr 
meðlagið með þessum landsómaga. 

Á 3. bls. segir, að bréf frá Ameríku hingað muni 
vera Iesin — sjálfsagt af póststjórninni þar, því að ekki 
væri það tiltökumál annars þótt þau væru lesin, því að öll 
bréf eru líklega skrifuð til að vera lesin. Flónskan er 
hér nú eins stór og illgirnin. Að halda að frjálsasta þjóð 
í heimi þyldi annað eins hjá ðér eins og bréfa-skoðanir? 
Og hverjir ættu að lesa? Ætli Bandaríkin og Canada 
haldi íslending á hverju póstliúsi við Atlants-haf, eða rétt- 
ara á hverju pósthúsi á öllum landamærum að austan, 
vestan, norðan og sunnan? Og ef þau héldu íslendinga 
til að lesa bréf á íslenzku, ætli það yrði þá ekki líka að 
halda á hverju pósthúsi einn danskan mann, einn Svía, 
einn Þjóðverja, einn Hollending, einn Spánverja, einn Port- 
úgalsmann, einn Rússa, einn Finna, einn Tyrkja, einn Grikkja, 
einn ítala, einn Ungverja — í stuttu máli: einn mann 
fyrir hverja tungu í öllum heimi? Og miklu fleiri þó, 
því að ■ enginn einn maðr kæmist yfir að lesa öll bréf, sem 
daglega fara t. d. á þýzku gegn um sum pósthúsin. Vit- 
leysan er svo stórskorin, að höf. hlýtr að hugsa sér alla 
alþýðu á íslandi tóma bjána, ef hún ætti að trúa slíku. 

Það þykir höf. fjarstæða, að búast við þvi, að Vestr- 
farar verði oss til styrktar í pólitísku tilliti, „enda liafa 
engir menn farið héðan og þangað, sem gætu það“. 

Það segir Bjernstjerne Bjornson að sé „ómetanlegt", 
hver frelsis-andi og frelsis-áhugi hafi útbreiðzt meðal al- 
mennings í Noregi, ekki að eins eða einu sinni mestmegn- 
is með blöðum og tímaritum á norsku, er lieim eru send 
frá Ameríku, heldr jafnvel einna mest með þeim urmul 
bréfa í allar sveitir landsins, sem með hverjum pósti ber- 
ist lieim frá Ameríku. Sama raun hefir víðar á orðið. 
Án þess að leggja neinn dóm á baráttu-aðferð Ira, má 
geta þess, að megin-fjárafla til sinnar baráttu hafa þeir 

fengið og fá enn í dag frá löndum sínum vestan um haf. 
Og þar sem írar eru nú auðsjáanlega að þyí komnir að 
ná sínu sjálfsforræði, þá er óhætt að fullyrða, að án hjálp- 
ar landa sinna í Ameríku hefði þeir hvergi komizt. Ég 
tek það skýrt fram enn og aftr, að ég með því að vitna 
í þetta, vil í engan máta réttlæta ofbeldisverk íra. En 
liitt, að frelsisþráin, sjálfsforræðisþráin hefir glædd verið 
vestan um haf, og að megin-fjáraflinn til baráttunnar er 
þaðan runninn, það er óneitanlegt. 

Áhrifin af að lifa í frjálsu landi og sjá, hvernig frels- 
ið verkar í framkvæmdinni — sjá, hvernig kostirnir jafn- 
an laga ókostina, hversu sömu þjóðir, sömu menn verða 
að öðrum nýtari og betri mönnum undir loftslagi frels- 
isins, þau eru ómetanleg; slíkt verkar á hvern, sem það 
reynir. Ég get um þetta talað af reynslunni, því að ég 
hefi lifað þetta, reynt það sjálfr. Ég veit og finn, að vera 
mín í Ameríku hefir innrætt mér þá óbifanlega trú á bless- 
un og mátt frelsisins og fræðslu almennings, sem engin 
fræðsla, enginn lestr hefði getað innrœtt mér eins bjarg- 
fasta. Áðr en ég var í Ameríku var trú mín á frelsið 
dogmatísk, lœrð trú, kredda — síðan er hún lifandi sann- 
færing, eins örugg eins og vissan um ið algengasta nátt- 
úru-lögmál. 

Og hvert nýtilegt orð, sem ég hefi talað eða skrifað 
um almenn mál, síðan ég kom frá Ameríku, og fallið hef- 
ir í þann jarðveg, að það liafi borið einhvern árangr, sýui- 
legan eða ósýnilegan, það þakka ég Ameríku og veru minni 
þar. 

Og ég get sagt það með vissu, að persónuleg áhrif 
séra Jóns Bjarnasonar, þau ár sem hann þjónaði embætti 
eystra eftir að hann hafði verið í Ameríku, þau mun auð- 
velt að rekjaþar í mörgu. Og hver einasti maðr, sem gæddr 
er góðri greind og farið hefir til Vestrheims, hann hefir 
orðið fyrir miklum áhrifum, sjóndeildarhringr hans hefir 
stækkað, lífsreynsla hans aukizt, og öllum hefir þeim vax- 

ið ást til frelsis og menningar. Það er óyggjandi að flest 
bréf liingað heim til vina og ættingja frá inum greindari 
mönnum, sem vestr hafa farið (og þeir hafa verið margir, 
þótt lágt hafi verið settir að stétt eða mannvirðingum) — 
flest flytja þau og hafa flutt heiin hingað þann anda, sem 
aldrei verðr nógsamlega að hlásið: virðing fyrir menningu, 
ást á frelsi. 

Pess ber að gæta vel, að flest fólk hefir farið af Norðr- 
landi og Austrlandi til Ameríku, en Norðlingar og Aust- 
firðingar eru greindasti, fjölhæfasti, tápmesti og röskvasti 
hluti íslendinga, eins vist eins og Jöklarar og sjóplássa- 
fólk sumt hvað er ið ómenningarlegasta af íslendingum. 

Mér dettr annars í hug, þegar ég les 5. bls., hve und- 
arlegt það er, ekki að eins í þessu ómerkilega riti, heldr 
í blöðum, í ritum, í ræðum að heyra svo oft þeim ámælt, 
sem til Vestrheims fara, fyrir það a ö „yfirgefa fóstrjörðina u 
— eins og það sé nokkuð víta-vert fyrir nokkurn mann, 
að ala aldr sinn þar sem honum vegnar bezt. Eins og 
það væri nokkur dygð fyrir þá, sem vegnar hér illa, að 
svelta hér heima til lofs og dýrðar fóstrjörðunni, eða liggja 
hér upp á sveitinni íslandi til vegsemdar, í stað þess að 
leita sér þar brauðs og bjargar, sem bezt lætr. Hví 
skömmuðu menn ekki Jón Sigurðsson fyrir að eyða aldri 
sínum í Danmörku? Á íslandi qat hann ekki lifað; en 
var það ekki glæpr af honum að „yfirgefa fóstrjörðina" 
og eyða aldri sínum í Danmörku? Eða Finnr Magnússon, 
Konráð Gíslason? Því hafa þeir ekki verið skammaðir 
eins og hundar — eða eins og Vestrfarar — fyrir að „yf- 
irgefa fóstrjörðina" ? Eða Eiríkr Magnússon og Guðbr. 
Vigfússon? Hafa þeir ekki „yíirgeflð fóstrjörðina“ og sezt 
að í Englandi? Eða í hverju er það fólgið, að það skuli 
vera heiðarlegt að „yfirgefa fóstrjörðina“, ef menn setjast 
að í Danmörku eða Englandi eða yfir höfuð hvaða landi 
sem vera skal hér í álfu, en óheiðarlegt og ámælisvert ef 
menn setjast að í Ameríku? 

„Svo er þetta fólk að gera sig merkilegt og skjóta 
saman fé handa íslendingum" segir höf. (bls. 5.)— Skárri 
er það óhæfan! Þegar Danir, Norðmenn, Svíar, Englar 
skjóta saman fé handa bágstöddum íslendingum, þá er 
þeim þakkað það, eins og líka vert og skylt er; þá er 
það mannást og dygð; en ef landar vorir í Yestrheimi 
gera það, þá er það höfuðskömm og stórsynd— þeim getr 
ekki annað til gengið enn að gera sig merkilega! — Eg 
fæ ekki séð, hvað það kemr þessu máli við — eða hvern- 
ig það getr orðið gefendunum til lýta — þótt illa haíi 
verið varið hallærisgjöfunum hér, þegar heim kom. Þótt 
gjaflrnar hafi einatt farið á mis við þá bágstöddustu og 
lent hjá þeim, sem þurftu þeirra síðr eða alls ekki, þá 
sannar það ekki, að ekki hafl verið nógu margir bágstadd- 
ir, enda hefði þá ekki landssjóðr þurft að lána jafnvel 
einu sýsluýélaqi tugi þúsunda lcröna, og mörgum þúsundir. 
Það getr verið að G-röndal, sem þarf ekki ann- 
að en ganga á landfógeta-skrifstofuna í hverjum mánuði 
til að sækja þangað á annað hundrað króna um mánuðinn, 
viti ekki af örbirgð eða neyð. En ef slíkr herra vildi 
láta svo lítið að skynja með skilningarvitunum, þá gæti 
hann dáglega fundið heimili hér í Eeykjavík, þar sem ekki 
er matarbiti til næsta máls, þar sem einnatt er enginn 
eldiviðr til að ylja upp herbergi, þar sem fólkið einatt heldr 
við rúmið, þegar hart er frost., og margan daginn fær ekk- 
ert að borða eða þá ekki hálfan verð og það af illri og 
óhollri fæðu. Hefir hr. Gröndal aldrei séð fólk hér, sem 
sér á af hor? Það er hægt að sýna honum það hvern 
dag sem hann vill. Og þó er mikið, fjarska-mikið gert 
gott fátæku fólki hér í Reykjavík. Engu að síðr hefir 
það komið fyrir síðast í vetr, að leggja hefir orðið fátækra- 
styrk vinnufœrum og vinnufúsum mönnum, af því að at- 
vinnuna brestr. Gengr ekki dags-daglega fólk hér um og 
biðr um — eitthvað að gera? Og þó er hér gott ástand 
nú hjá því sem verið hefir fyrirfarandi árin. 

Höf. vill leggja skatt á alla, sem burt fara, til að 
sporna við burtflutningi. Pví tekr hann ekki skrefið fult 
og heimtar, að mönnum sé bannað að flytja sig af landi? 
Það ætti hann að gera, ef hann vill vera sjálfum sér sam- 
kvæmr. En getr þá ekki hver hreppr með sama rétti 
bannað mönnum að flytja í aðra hreppa? Þá ætti helzt að 
innleiða átthagaband — ið gamla þræidómsband miðald- 
anna; er ekki svo? 

„Bæði í norðrhluta Noregs og Svíaríkis er meira harð- 
æri og loftslag kaldara en hér, og lætr fólk ekki eins þar“, 
segir höf. (bls. 8). Þetta er alveg ósatt, hvort sem það 
kemr nú til af fáfræði höf. eða vanalegri ósannsögli. Því 
að frá Noregi og Svíþjóð fer að tiltölu við fólksfjölda 
fleira fólk til Vestrheims árlega, heldr en frá íslandi. Þetta 
veit að minsta kosti útbreiðari ritsins, ritstjóri ísafoldar. 

„Hvað lands-eðli Ameríku snertir, þar sem íslending- 
ar setjast að, þá er þar miklu kaldara á vetrum, en hér, 
og vetrinn fult eins langr“. — Mikill fræðimaðr er höf.! 
Hver íslendingr, sem hefir Almanak í höndum, getr sann- 
fært sig um, að í Pétrsborg er nálega sjöfalt kaldara á 
vetrum en í Reykjavík, í Þrándheimi (Niðarósi) er þrefalt 
kaldara á vetrum en í Reykjavík (og þó vaxa epli í Þránd- 
heimi); í Kristíaníu og Stokkhólmi er meir en tvöfalt kald- 
ari vetr en hér ; í Königsberg í Prússlandi er meir en 
helmingi kaldara, og í Dresden suðr á miðju Þýzkalandi 
er ámóta meðalkuldi á vetrum eins og hér -í Reykjavík. 
Hvað sannar svo það ? Ekki annað en það, að það er ekki 
undir vetrarkuldanum komið, hvort landið er ilt eða gott; 
sé jarðvegr nægr og vatn, þá er meira komið undir því að 
sumarið sé ekki of kalt. Það er sumarhitaleysið, en ekki 
vetrarkuldinn, sem er íslands bölvun. Það væri tilvinn- 
andi að hafa margfalt strangari vetr, ef sumarið væri nægi- 
lega heitt og langt. 

Að vetrinn sé eins langr í þeim hlutum Ameríku, sem 
Íslendíngar setjast að í, eru hrein og bein ósannindi. Þó 

að vér tökum Manitoba til, þá leysir þar frost úr jörð í 
byrjun marz-mánaðar, og' 6.—10. apríl er farið að sá*. 

„Loftið er miklu þurrara en hér, og því deyja marg- 
ir á bezta aldri þar úr tæringu 11 , segir höf. Sannleikrinn 
er, að loftið er þurrara, einkannlega á vetrinn, og því er 
kuldinn ekki eins tilfinnanlegr og ella mundi. En lofts- 
lagið er einkar-holt, sérstaklega í Manitoba. Hvaða áreið- 
anleg rit getr G-röndal borið fyrir því, að loftið sé ekki 
holt í Canada, sérstaklega í Manitoba? Vill hann nefna 
eitt einasta rit eftir nafnkendan eða trúverðan höf., sem 
þetta segi? Það má vera nýjung, því að hingað til hafa 
allir, sem til þekkja, sagt ið gagnstæða. Allar ferðabækr 
og frœðibækr segja ið gagnstæða. Þessa mörgu, sem deyi 
á bezta aldri úr tæringu, hefi ég ekki heyrt um fyrri; 
en hitt hefi ég heyrt, og það sem óræk sannindi, að menn, 
sem höfðu tœringu, hafa flutt sig til Manitoba sér til heilsu- 
bótar, og batnað þar. 

Það er satt, að þrumuveðr koma stundum í Canada 
eins og í öllum heitum löndum — ekki er loftið þá of 
þurt! Satt er það og að engisprettur eru slæm plága 
þar sem þær koma og þegar þær koma; og þó áð Grön- 
dal ljúgi talsverðu í lýsing sinni, þá eru þœr full-slæmar 
samt. En fyrst er það, sem betr fer, fágæt plága; þær 
eru ékki árlegr gestr eins og hafísinn hér. Og hvenær 
eða hvað oft hafa þær gert tjón í Manitoba?** 

Þessar grýlur Gröndals eru álíka sannar eins og eí 
einhver færi að lýsa íslandi, og segði, að það væri eilífum 
ísi lukt alt umhverfis árið um kring; menn gætu vaðið 


*) Það semum Manitoha er sagt hér, er einkannlega bygt é, „Beport 
of the Select Standing Committee, on Immigration and Colonization, 
of the House of Commons. Printed by Order of Parliament 
1885“. 

**) Þeirra hefir, pað ég frekast veit, alls einu sinni í manna minn- 
um orðið þar vart, og munu vera um 17 ár síðan. 


2 

klofsnjóa í bygðum á hverjum mánuði ársins, eldfjöllin 
gysu venjulega um sláttinn og þektu öll tún og engi og 
eyddu öllum grasvexti, og þetta gæti gengið ár eftir ár. 
Þetta væri akkúrat jafn-satt, eða jafn-logið, eins og frá- 
sögur hans um þrumurnar, haglveðrið og engispretturnar. 

Yeslings-Ari Egilsson, sem ætlaði að missa hjartað í 
buxurnar og lognast út aí', þegar hann sá fjóra rauð- 
skinna á kænu-hrói!! Hann hefði sjálfsagt orðið engu 
miðr skelkaðr, ef hann hefði séð Benedikt sótara kolbik- 
svartan í framan — enda hefði verið ámóta hræðslu-or- 
sök í báðum tiifellunum. og er Bensi greyið þó ekki blóð- 
þyrstr svo orð af fari, heldr meinleysis maðr. En Ari 
hefði vel getað hugsað af litnum, að það væri flugnahöfð- 
iuginn sjálfr að sækja sig og „talið hvern sinn síðastan“ 
(sbr. bls. 10—11.), Eg hefi gengið dag eftir dagum eyði- 
skóga og óbygðir með rauðskinna fyrir fylgdarmann (rauð- 
skinna vestr í „Alaska", sem ekki skildi mig og ég ekki 
hann), og þóttist ég ekkert hafa að óttast. Ég hefl séð 
marga rauðskinna, og engan sem væri neitt ógeðslegri heldr 
en Benedikt G-röndal er á stundum. 

En þó að rauðskinnar hafi gert uppreisn, þá hefir það 
mér vitanlega ekki verið þar, sem íslendingar höfðu bygð, 
og að þeir hafi „brotizt inn á íslendinga og drepið suma 
þeirra“, er bara tómr „skáldskapr 11 hjá Gröndal eða „deli- 
rium“. 

Canada öll, en þó einkannlega Manitoba, á að vera 
„eyðimörk ein“, og „fáir setjast að í því megurðarbæli, 
nema íslendingar 11 . í Canada munu nú vera fullar fimm 
millíónir manna (eða jafnvel á sjöttu millíón). Svo frjó- 
samir liafa landar okkar, sem vestr hafa farið, naumast 
verið, að þessar millíónir sé tómir íslendingar. Enda liafa 
síðustu árin árlega fluzt til Canada um og yfir 100 þús- 
undir manna. Éða ef það er Manitoba sérstaklega , sem 
Gröndal á við, þá flytja sig árlega bændr úr eystri hér- 
uðunum (jafnvel úr Ontarió) vestr til Manitoba og setjast 
þar að. Úr Bandaríkjunum flytjast nú og árlega margar 
þúsundir manna til Norðvestr-landsins. Bara höfuðstaðrinn 
í Manitoba-fylkinu, bærinn Winnipeg, hefir 20 þúsundir í- 
búa; fylkið er miklu fólksfleira en ísland — og hvernig 
á það þá að vera rétt, að „fáir aðrir en íslendingar 11 setj- 
ist þar að? 

Að segja að menn hafi enga hesta þar, er ámóta satt 

eins og ef sagt væri, að engin lygi væri til á Islandi og 
Benedikt Gröndal væri trúverðr og sannorðr maðr, og rit- 
stjóri ísafoldar væri svo fáfróðr að hann tæki fyrir sann- 
leika alt, sem hann er að útbreiða um Ameríku. 

Höf. hneykslast mjög á því, að nýlendumenn „hrófi 
upp“ húsum sinum „úr trjám, sem felld eru í einhverjum 
skógi“ — skrambans svínarí líka annað eins og þetta, að 
trén skuli vera felld í einkverjum skógi! Þegar Gröndal 
byggir sínaiyginnar loftkastala, þá þarf hann ekki að fella 
tré í nokkrum skógi! Þá er munr á höllunum á íslandi, sem 
alþýða hér býr í; er ekki heimili kent eitthvað við „ ... - 
höll“ á Hlíðarhúsa-stígnum? Það er víst ólíkt skrautlegra 
og þriflegra, heldr en landnámsmanna-húsin í Ameríku, 
þessi „hróf“ úr óhefluðum bjálkum úr trjám, sem „felld eru 
í einhverjum skógi“!!! Þau eru víst ólíkt óþokkalegri og 
óhollari heldr en moldarkofarnir á íslandi? 

„ Járnbrautin, þessi eilífa járnbraut, sem alt af er ver- 
ið að tala um að eigi að byggja“ — segir höf (á 14. bls.) 
— „hún er Humbug, sem við er að búast, því að það eru 
nokkrir loftkastala-menn, sem vilja láta leggja hana um 
eyðistaði og ísbreiður“ o. s. frv. 

Það er Kyrrahafsbrautin í Canada, sem höf. er að 
tala um; hann lætr eins og hann viti ekki, að brautin er 
fullgjör fyrir nokkrum árum frá Atlantshafi til Kyrrahafs, 
og er in lengsta járnbraut í heimi — ið mesta mannvirki 
í þeirri grein, sem enn hefir unnið verið í heiminum. 

Gröndal veit þetta líklega ekki, því að hann er ótrú- 
lega fáfróðr um hagi annara landa. — 1844 vóru að eins 
14 mílur (enskar) af járnbrautum lagðar í Canada; 1867 
vóru það orðnar 2400 mílur. í fyrra mánuði vóru það 
orðnar 12000 mílur, metnar yfir 625 miljónir dollars. — 
1868 vóru 8,500 mílur af málþráðar-línum alls í Canada; 
en í fyrra mánuði (febr. 1888) yfir 50,000 mílur (auk inna 
sívaxandi telefón-legginga). 1868 vóru fluttar vörur út úr 
Canada fyrir 131 miljón dollars: 1883 fyrir 230 miljón- 
ir; hafði umsetningin þannig vaxið um 100 miljónir doll. 
á 15 árum. 1 Canada koma nú út 650 blöð og tímarit; 
þar af yfir 70 blöð, sem koma út á hverjum degi. Þar 
er betra alþýðuskóla-fyrirkomulag, en í nokkru öðru landi 
í heiminum (Bandaríkin ekki frá skilin). Og þetta er land- 
ið, sem Gröndal í haust í „Þjóðólfi“ kallaði „verraen villu- 
land u . [Sbr. „The International Good Templar 11 , febr. 1888]. 

2 * 

Það getr hver trúað þvi, sem vill, að íslendingar vestra 
hvetji foreldra, systkin, börn og vini til að koma til sín, 
og horgi enda oft farið fyrir ]>á, eingöngu til þess að steypa 
þeim í glötun með sér, af því að sætt sé sameiginlegt 
skipbrot, eins og G-r. segir á hls. 7. •— Að enginn komist 
heim af íslendingum vestra, sýnir sig hezt sjálft að er lygi, 
því að það er langt síðan að nokkurt það ár heíir komið, 
að ekki komi einhverjir hingað frá Ameríku, ýmist til að 
sjá vini og ættingja, ýmist til að sækja þá. 

Og allir þeir Norðrálfu-menn, og það margir nafn- 
frægir menn, sem ferðazt hafa um Ameríku og ritað um 
ferðir sínar og um ástand landa sinna vestra, hvað ætti 
þeim að ganga til að ljúga? Og allir ljúka þeir upp ein- 
um munni að lofa Ameríku sem það land, er veiti öllum 
vinnufærum og vinnufúsum mönnum björg og brauð. Hvað 
hefir ekki Dixon skrifað um Ameríku. eða Toqueville, eða 
Topsoe eða Marshall eða Kristofer Janson (sem sjálfr hef- 
ir síðan sezt þar að) eða Bjornstjerne Bjornson eða Lasker? 
Það mætt.i telja upp í það óendanlega! Og ætli allir 
þessir menn hafi verið að skrifa af vinsemd eða hræðslu 
við agenta? Eru ekki þessir menn alkunnir ? Dettr nokkr- 
um í hug að þeir skrifi fyrir gjöf eða gjald annað en það, 
sem þeir vita rétt og satt vera? 

Ég á sjálfr fjölda ættfólks í Ameríku; ég á þar systr 
og systrabörn mörg; þar er móðir mín, móðurbróðir og 
amma mín (nú yfir áttrætt). Móðir mín skrifar mér 
í janúar þ. á. og segir^ meðal annars í bréfinu : „ Ekki hefli 
miq lanqað heim til Islands, ef þið hefðuð verið komin 
hingað, því óneitanlega er betra að lifa hér en heima að 
mörgu leyti u . 

En það eru fLeiri en ég, sem eiga ættmenn og vanda- 
menn í Ameríku. Dessar liðugar 8 þúsundir íslendinga 
þar eru meira en einn á móti hverjum 9 íslendingum heima; 
það lætr því sizt um fjarri, að nálega sé að meðaltali 1 
maðr af hverju heimili hér á landi nú í Ameríku. Dessir 
menn eiga vini, vandamenn eða ættingja í hverri sveit, svo 
að segja áhverju heimili á landinu. Höfund þessa skamma-, 
lyga- og níð-rits ávarpa ég ekki. — En er ekki ritstjóri ísa- 
foldar hyggnari en það, að hann sjái ekki, að þegar hann 
leggr sig til að útbreiða það um vini vora, vandamenn og 
ættingja vestra, að þeir séu allir ærulausir lygarar, prett- 
arar og illgjarnir táldragendr, þá munum við íslendingar 

allir hér heima, sem eigum þar yini og ættmenn, taka upp 
þykkjuna fyrir svo blóðuga árás á æru þeirra og sóma? 
Hann má vara sig, ef ekki er ískalt í okkur blóðið og 
blóðskyldunnar ræktarbönd ekki út af dauð í okkr öllum, 
að slík aðferð hans liaíi ekki óþægilegar afleiðingar fyrir 
hann og Mað hans. Eg ann Birni Jónssyni af heilum liuga 
hylli aimennings og blaði hans vegs og útbreiðslu, en þö 
því að eins að hann og blaðið verðskuldi það, og það gerir 
hann og það ekki með slíkri aðferð sem hann nú hefir í 
frammi við íslenzka Yestrfara og við sannleikann. 

Hann verðr að fyrirgefa, að ég tek ekki og get ekki 
tekið minsta tillit til þess, þótt annað eins fífl og Bened. 
Gröndal sé brúkaðr fyrir „skilt“, af hverjum sem það nú 
er gert. Sé það ekki ritstjórinn sjálfr, sem brúkar Bene- 
dikt Gr., þá lætr hann (ritstj.) hér brúka sig til að út- 
breiða illmæli og lygar, sem hann sjálfr er alt of vel ment- 
aðr maðr til að vita ekki vel, að eru lygar, og til þess 
álít ég hann of góðan, og hann ætti að álíta sig sjálfr of 
góðan til þess*. „ísafold“ leggr sig nú eftir alls konar 
greinum, sem niðra Ameríku, og það þótt þær sé samdar 
af bersýnilegri fáfræði, auðsærri ósannsögli, eða þá að hún 
heimfærir upp á líf islendinga eitthvað, sem alls ekkert á 
þar skylt við. Þannig í haust (eða vetr) er hún tók ó- 
sannindalýsing Norðmanns eins á lífinu á ensku spekúlants- 
búi eins og væri það dæmi upp á alment líf á amerísk- 
um bóndabæjum; og þó veit líkl. ritstj., að það eru til 
hlutafélög og einstakir auðmenn, sem spekúlera í, að taka 
eða kaupa stór óbygð landflæmi og láta reka þar stórbú- 
skap ; þetta eru oft útlendir menn (enskir), sem sjálfir koma 
aldrei nærri þangað; og þetta er tiltölulega fjarska fágœtt, 
ekki einn slíkr búskapr til á móts við þúsund bændr. 
Þetta er enn þá ósannara, en ef tekið væri líf einhverra 
aumustu þrældóms-kotunga undir handarjaðri örgustu ein- 
okunar-verzlunarholu á íslandi, og þetta væri svo gefið út 
fyrir sýnishorn af lífi á íslenzkum sveitabæ. En svona er 
„ísafoldar“ aðferð í öllu, þegar um Yestrheim er að ræða. 
— Það getr verið, að það eigi að vera gamla Jesúíta-lög- 

*) Kitstj. „Þjóðólfs 11 tók reyndar athugasemdar og mótmælalaust 
upp eina „dellu“-greinina eftir Gröndal í haust; en hann virð- 
ist þó að minsta kosti aldrei vera sér úti um pessleiðis, eða 
sífelt rangfæra alt, sem Ameríku snertir, og aldrei heíir hann 
breitt út skammir um alla Yestrfara. En ísafold lærir alt á 
eina bók í þessu efni. 



málið („tilgangrinn helgar meðalið“), sem á að réttlæta 
þessa aðferð. Það á sjálfsagt að vera til að letja menn. 
vestrfara. En því ekki beita þeim fortölum heldr, sem 
á sannleik eru bygðar, heldr en „systematiskum u ósannind- 
um? Ósannindin verða hrakin, og þá trúir engin á eftir 
höfundum eða útbreiðendum þeirra, jafnvel ekki þegar þeir 
segja eitthvað satt; þannig slá ósannindin sinn eiginn herra 
um hálsinn. 

„ísafold“ hefir svo oft (þessi árin sem eigandinn hefir 
stýrt henni sjálfr) verið talsmaðr þess sem var satt og 
rétt, að mér og mörgum þætti mikið mein, ef hún eyði- 
leggr alla tiltrú til sín með aðferð sinni í þessu máli. E>eg- 
ar kaupendrnir út um alt land fá ókeypis fylgirit með 
henni, og ekkert stendr hvorki á ritinu né blaðinu í gagn- 
stæða átt, þá hljóta þeir að ætla og hafa rétt til aS ætla , 
að það sé blaðið og útgefandi þess, sem breiðir þetta út, 
einkannlega þegar ritið er alveg í sama anda sem ófrávíkj- 
anlega drotnar í blaðinu í því máli, sem um er að ræða. 

Það sem ritlingr þessi beinir að „agentunum“, kemr 
mér minst við af efni ritsins. Engu að síðr vil ég minn- 
ast á það, bæði af því að ég er því máli kunnugr, 
þar sem ég bæði hefi verið „agent 111 , og hefi farið 
sjálfr sem vestrfari til Ameríku án meðalgöngu nokkurs 
„agents“, og svo af því, að ekki er ósennilegt að ætla, 
að ofsjónirnar yfir ímynduðum hag eða gróða agentanna 
hafi ekki verið sízta hvötin til samningar og ökeypis út- 
breiðslu þessarar ísafoldar-fylgju eða fylgirits. Að minsta 
kosti upp lauk B. Gr. aldrei sínum munni til að tala um 
„blóðpeninga u og „ mannaverdun “ meðan albróðir hans (hr. 
Egill Egilsson) var útflutningsstjóri; og aldrei kom þessi 
fítons-andi gegn vestrförum, sem nú er orðinn eins og 6- 
læknandi höfuðsótt í „ísafold", yfir hana, fyrr en útflutn- 
ingsstjóri Sigfús Eymundsson var orðinn prentsmiðju-eig- 
andi og þannig keppinautr Bjarnar Jónssonar í atvinnu. 
Eg get náttúrlega ekki fullyrt, að þetta standi í sambandi 
hvað við annað, en skrambi lítr það einkennilega út! 

Hvað er „agent“? Það er umboðsmaðr. Hvað er 
„Lína“? Svo nefnast ýmist stórflotar at gufuskipum, sem 
sífelt sigla inilli ákveðinna staða; ýmist eru svo nefndir 
eigendr þessara flota, félögin sem eiga skipin. Þannig er 


1) Subagent fyrir bróður Bened. Gröndals. 

kölluð Állan Lína floti sá er bræðrnir Allan eiga, Anchor 
Lína (Akkeris lína) floti sá er bræðrnir Henderson eiga. 
Thomson Líua eru nefnd sex gripa- og farmflutnings-skip, 
sem nokkrir menn í Dundee eiga í félagi. „Þingvalla“- 
lína nefnist danskt félag o. s. frv. Eiginlega er það enskr 
siðr að kalla þetta línur (og er komið af því, að skip 
vissra eigenda hafa verið í stöðugum milliferðum milli 
sömu staða ár eftir ár, farið sömu línu). „Ið sameinaða 
gufuskipafélag", sem á póstskipin. er hingað koma, er þess- 
konar lína (bæði Allan og Anchor Línunnar skip eru líka 
póstskip milli Englands og Ameríku). Póstmeistari 0. 
Pinsen er höfuð-agent þeirrar línu hér á landi, og allir 
afgreiðslumenn gufuskipanna dönsku í kaupstöðunum eru 
súb-agentar. Munrinn milli þessara manna og Allan og 
Anchor línu agentanna er sá verulegastr, að þessir agent- 
ar dönsku línunnar annast farmflutninga, en fólksflutninga 
að eins hafna milli hér eða þá til Færeyja og Skotlands 
eða Danmerkr; en hinir annast að eins /óífeflutninga, og 
það einungis ílutninga á því fólki, er ferðast eða flytr 
sig búferlum til annara heimsálfa. Báðir hafa laun fyrir 
starfa sinn, og eru þau laun í hvorugu tilfdlinu tekin af 
hverjum þeim sem kaupir farbréf af þeim. Það getr hver 
sem vill reynt að fara til póstskips afgreiðslumannanna og 
kaupa farbréf hjá þeim, og svo hins vegar að kaupa sams 
konar farbréf um borð í skipinu eða á aðalskrifstofu fé- 
lagsins í Höfn; verðið verðr alveg sama upp á eyri. Vilji 
einhver reyna það hér, að kaupa sér farbréf sjálfr til Skot- 
lands og kaupa þar farbréf áleiðis til Ameríku, þá getr 
hann sannfært sig um, að honum verðr það munum dýr- 
ara, en að kaupa farbréf sitt hér hjá þessum „blóðsug- 
nm“(?) agentunum. Ég hefi sjálfr reynt þetta. 

Þegar ég fór til Ameríku, var ég samferða héðan úr 
Reykjavík 9 mönnum öðrum; þeir keyptu allir farbréf hér 
hjá „agentunum“ frá Reykjavík til Milwaukee. Eg réð 
mér sjálfr far á póstskipinu, og keypti far í Glasgow hjá 
sömu „línu“ á höfuð-kontórnum; ég var á sama plássi sem 
þeir aíla leið frá Reykjavík til Milwaukee, en mér varð 
farið fullum 20 kr. dýrara en þeim. Þetta kom ofreðlilega 
af því, að ég varð að borga meira en þeir fyrir farið til 
Skotlands, en alveg sama sem þeir fyrir farið þaðan. Auk 
þess varð ég að borga járnbrautar-far yfir þvert Skot- 
land og fæði og húsnæði þar; en þeir höfðu þetta frítt. 

Þetta er ofr-eðlilegt. Orsökiu til þess er sú sama sem til 
þess, að Björn Jónsson selr „ísafold“ fyrir sama, þegar ein- 
hver kaupir hana heima hjá honum, eins og hver útsölu- 
maðr hans út um land. Það er jafnmikil ástæða til að 
kalla útsölumenn bóka og blaða — og reyndar alla, sem 
hafa sölu-umboð á einhverjum hlut — „blóðsugur“, eins 
og umboðsmenn gufuskipa-eigenda þeirra er flytja fólk; 
þeir gera ekki annað en hafa umboðssölu á farbréfum, sem 
þeir selja við sama verði sem sjálfir skipseigendrnir taka aí 
þeim r sem kaupa hjá sjálfum þeim. 

Eg skal enda á því, að hafa hér upp ágrip eða út- 
drátt úr þeirri lýsingu, sem B. G-r. gefr (á 18.—19. bls.) 
á oss Islendingum, löndum sínum, yfir KófuS — þeirri lýs- 
ingu, sem „ísafold“ álítr svo aðdáanlega, að hún sé þess 
verð að útbreiáast ókeypis með blaðinu órnótrnœld sem hei- 
lagr sannleikr. 

Eftir að hann hefir brugðið íslendingum um „skort á 
föðurlandsást“, „meðfœdda flakkaranáttúru“, „deyfð, ómensku, 
vitleysu, fákœnsku, svik, pretti, ágirnd, skammsýni u , bætir 
hann við: „Þar sem þjófar og lyqarar, svikarar og mein- 
sœrismenn og alls konar ódrengir, letingjar og flakkarar 
eru eins margir og hér á landi — þeir eru ákaflega marg- 
ir að tiltölu við hina — þar hlýtr trúarleysi að eiga sér 
allviðunanlegan stað. Þegar menn u [eins og vér íslend- 
ingar yfir höfuð] „hafa mist sjónar á öllu góðu og f'ógru, 
á dugnaði , frelsi og sjálfstœði, þá er alt á förum!“ 

Svo mörg eru þessi orð. 

„Isafold u er íslenzkt blað! 

!!! Benedikt Oröndal er Islendingr!!! 

Þau sverja sig í ættina! 



